**IZPOLNJEVANJE POGOJEV ZA LICENCO SKUPNOSTI PO NOVI ZAKONADAJI**

**Roki :**

**OBSTOJEČI PREVOZNIKI :**

**ROK : 23. 11. 2020**

**UPRAVLJAVEC PREVOZOV**

Prevozniki, ki so imeli na dan 23. 11. 2019 veljavno izdano licenco Skupnosti, morajo do **23. 11. 2020** izpolnjevati pogoj upravljavca prevozov pod novimi pogoji :

**Če je upravljavec prevozov lastnik (več kot 50-odstotni, samostojni podjetnik posameznik) druga dokazila niso potrebna, ni omejitev glede števila podjetij in vozil.**

Če je upravljavec prevozov zaposlen pri prevozniku, mora biti zaposlen po pogodbi o zaposlitvi za polni delovni čas. Upravljavec je lahko samo v enem podjetju.

Če je zunanji/pogodbeni upravljavec prevozov, je lahko samo v enem podjetju, ki ne sme imeti skupno več kot pet vozil:

Vsem prevoznikom, ki imajo izdano licenco Skupnosti in nimajo upravljavca prevoza pod naštetimi pogoji svetujemo, da čimprej uredijo status upravljavca prevozov in o spremembi obvestijo izdajatelja licence.

**USTREZNOST PROSTORA IN VOZNIKI**

Podjetja, ki so pridobila licenco Skupnosti pred uveljavitvijo novega pravilnika (do 6. 8. 2020), se uskladijo z zahtevami iz tega pravilnika glede voznikov, ostalih zaposlenih sedeža in prostora. uradnih ur in opreme najkasneje do **23. 11. 2020**.

* minimalnega števila zaposlenih voznikov; nad 5 vozil: minimalno enega zaposlenega voznika
* minimalnega števila ostalih zaposlenih v podjetju; nad 20 vozil: minimalno enega ostalega zaposlenega
* obvezne prisotnosti v času uradnih ur,
* zahteve glede sedeža podjetja in prostora ter
* zahteve glede komunikacijske in pisarniške opreme.

**NOVI PREVOZNIKI**

**ROK : 6.8.2020**

Za izdajo nove licence Skupnosti se nov pravilnik uporablja od **6. 8. 2020 dalje. Podjetje, ,ki zaproša za izdajo nove licence, mora izpolnjevati vse pogoje.**

V času od 6. 8. 2020 do 1. 6.2021 mora imeti podjetje, ki zaproša za izdajo nove licence Skupnost in ima nad 5 vozil: minimalno enega zaposlenega voznika, če pa ima več kot 20 vozil: pa tudi minimalno enega ostalega zaposlenega.

**VSI PREVOZNIKI :**

**ROK 1. 6. 2021**

**Glede števila zaposlenih voznikov in drugih zaposlenih** velja prehodno obdobje od uveljavitve tega pravilnika (6. 8. 2020) **do 1. 6. 2021.** Po 1. 6. 2021 morajo imeti vsa podjetja usklajeno število zaposlenih voznikov in število ostalih zaposlenih v skladu s tem pravilnikom.

**Spremembe zakona in pravilnika se nanašajo na licence Skupnosti, na pogoje za pridobitev nacionalne licence za prevoz blaga, potnikov in taksi prevoze ne vplivajo.**

**NOVI OBRAZCI :**

* **IZPOLNJEVANJE POGOJA GLEDE SEDEŽA PODJETJA**
* **SEZNAM ZAPOSLENIH**